Ericu950/Stoicheia-meter-silver huggingface dataset:
δοὺς δὲ τὰς συνήθεις τῷ δήμῳ νομὰς ἐπὶ τῇ τῆς βασιλείας διαδοχῇ , φιλοτίμως τε καὶ πολυτελῶς ἐπιτελέσας παντοδαπὰς θέας , νεών τε μέγιστον καὶ κάλλιστον κατασκευάσας τῷ θεῷ , βωμούς τε πλείστους περὶ τὸν νεὼν ἱδρύσας , ἑκάστοτε προϊων ἕωθεν ἑκατόμβας τε ταύρων καὶ προβάτων πολὺ πλῆθος κατέσφαττε τοῖς τε βωμοῖς ἐπετίθει , παντοδαποῖς ἀρώμασι σωρεύων , οἴνου τε τοῦ παλαιοτάτου καὶ καλλίστου πολλοὺς ἀμφορέας τῶν βωμῶν προχέων , ὡς ῥεῖθρα φέρεσθαι οἴνου τε καὶ αἵματος μεμιγμένου .
περί τε τοὺς βωμοὺς ἐχόρευεν ὑπὸ παντοδαποῖς ἤχοις ὀργάνων , γύναιά τε ἐπιχώρια ἐχόρευε σὺν αὐτῷ , περιθέοντα τοῖς βωμοῖς , κύμβαλα ἢ τύμπανα μετὰ χεῖρας φέροντα :
περιειστήκειν δὲ πᾶσα ἡ σύγκλητος καὶ τὸ ἱππικὸν τάγμα ἐν θεάτρου σχήματι .
τὰ δὲ σπλάγχνα τῶν ἱερουργηθέντων τά τε ἀρώματα ἐν χρυσοῖς σκεύεσιν ὑπὲρ κεφαλῆς οὐκ οἰκέται δή τινες ἢ εὐτελεῖς ἄνθρωποι ἔφερον , ἀλλ οἵ τ ἔπαρχοι τῶν στρατοπέδων καὶ οἱ ἐν ταῖς μεγίσταις πράξεσιν , ἀνεζωσμένοι μὲν χιτῶνας ποδήρεις καὶ χειριδωτοὺς νόμῳ Φοινίκων , ἐν μέσῳ φέροντες μίαν πορφύραν 0 :
ὑποδήμασι δὲ λίνου πεποιημένοις ἐχρῶντο , ὥσπερ οἱ κατ ἐκεῖνα τὰ χωρία προφητεύοντες 0 .
ἐδόκει δὲ τιμὴν μεγίστην νέμειν οἷς ἐκοινώνει τῆς ἱερουργίας .
πλὴν καίτοι χορεύειν ἀεὶ καὶ ἱερουργεῖν δοκῶν , πλείστους ἀπέκτεινε τῶν ἐνδόξων τε καὶ πλουσίων , διαβληθέντας αὐτῷ ὡς ἀπαρεσκομένους καὶ σκώπτοντας αὐτοῦ τὸν βίον .
ἠγάγετο δὲ γυναῖκα τὴν εὐγενεστάτην Ῥωμαίων , ἣν σεβαστὴν ἀναγορεύσας μετ ὀλίγον χρόνον ἀπεπέμψατο , ἰδιωτεύειν κελεύσας καὶ τῶν τιμῶν παρελόμενος .
μετ ἐκείνην δὲ προσποιησάμενος ἐρᾶν , ἵνα δὴ καὶ τὰ τῶν ἀνδρῶν πράττειν δοκοίη , παρθένου τῇ Ῥωμαίων Ἑστίᾳ ἱερωμένης ἁγνεύειν τε πρὸς τῶν ἱερῶν νόμων κελευομένης καὶ μέχρι τέλους τοῦ βίου παρθενεύεσθαι , ἀποσπάσας αὐτὴν τῆς Ἑστίας καὶ τοῦ ἱεροῦ παρθενῶνος γυναῖκα ἔθετο , ἐπιστείλας τῇ συγκλήτῳ καὶ παραμυθησάμενος ἀσέβημά τε καὶ ἁμάρτημα τηλικοῦτον , φήσας ἀνθρώπινόν τι πεπονθέναι πάθος :
ἔρωτι γὰρ τῆς κόρης ἑαλωκέναι , ἁρμόζοντά τε καὶ σεβάσμιον εἶναι γάμον ἱερέως τε καὶ ἱερείας .
πλὴν καὶ ταύτην αὖ μετ οὐ πολὺ ἀπεπέμψατο , τρίτην δὲ πάλιν ἠγάγετο , ἀναφέρουσαν τὸ γένος ἐς Κόμμοδον .
ἔπαιζε δὲ γάμους οὐ μόνον ἀνθρωπείους , ἀλλὰ καὶ τῷ θεῷ , ᾧ ἱεράτευε , γυναῖκα ἐζήτει :
καὶ τῆς τε Παλλάδος τὸ ἄγαλμα , ὃ κρυπτὸν καὶ ἀόρατον σέβουσι Ῥωμαῖοι , ἐς τὸν ἑαυτοῦ θάλαμον μετήγαγε :
καὶ μὴ κινηθὲν ἐξ οὗπερ ἦλθεν ἀπὸ Ἰλίου , εἰ μὴ ὅτε πυρὶ κατεφλέχθη ὁ νεώς , ἐκίνησεν οὗτος , καὶ πρὸς γάμον δὴ ἐς τὴν βασίλειον αὐλὴν τῷ θεῷ ἀνήγαγε .
φήσας δὲ ἀπαρέσκεσθαι αὐτὸν ὡς πάντα ἐν ὅπλοις καὶ πολεμικῇ θεῷ , τῆς Οὐρανίας τὸ ἄγαλμα μετεπέμψατο , σεβόντων αὐτὸ ὑπερφυῶς Καρχηδονίων τε καὶ τῶν κατὰ τὴν Λιβύην ἀνθρώπων .
φασὶ δὲ αὐτὸ Διδὼ τὴν Φοίνισσαν ἱδρύσασθαι , ὅτε δὴ τὴν ἀρχαίαν Καρχηδόνα πόλιν ἔκτισε , βύρσαν κατατεμοῦσα .
λίβυες μὲν οὖν αὐτὴν Οὐρανίαν καλοῦσι , Φοίνικες δὲ Ἀστροάρχην ὀνομάζουσι , σελήνην εἶναι θέλοντες .
ἁρμόζειν τοίνυν λέγων ὁ Ἀντωνῖνος γάμον ἡλίου καὶ σελήνης τό τε ἄγαλμα μετεπέμψατο καὶ πάντα τὸν ἐκεῖθεν χρυσόν , χρήματά τε πάμπλειστα τὴν θεὸν ἐς προῖκα δὴ ἐπιδοῦναι ἐκέλευσε .
κομισθέν τε τὸ ἄγαλμα συνῴκισε δὴ τῷ θεῷ , κελεύσας πάντας τοὺς κατὰ Ῥώμην καὶ Ἰταλίαν ἀνθρώπους ἑορτάζειν παντοδαπαῖς τε εὐφροσύναις καὶ εὐωχίαις χρῆσθαι δημοσίᾳ τε καὶ ἰδίᾳ ὡς δὴ γαμούντων θεῶν .
κατεσκεύασε δὲ καὶ ἐν τῷ προαστείῳ νεὼν μέγιστόν τε καὶ πολυτελέστατον , ἐς ὃν ἑκάστου ἔτους κατῆγε τὸν θεὸν ἀκμάζοντος θέρους .
πανηγύρεις τε παντοδαπὰς συνεκρότει , ἱπποδρόμους τε κατασκευάσας καὶ θέατρα , διά τε ἡνιοχείας καὶ πάντων θεαμάτων τε καὶ ἀκροαμάτων πλείστων εὐωχούμενον τὸν δῆμον καὶ παννυχίζοντα εὐφραίνειν ᾤετο .
τόν τε θεὸν αὐτὸν ἐπιστήσας ἅρματι χρυσῷ τε καὶ λίθοις τιμιωτάτοις πεποικιλμένῳ κατῆγεν ἀπὸ τῆς πόλεως ἐπὶ τὸ προάστειον .
τὸ δὲ ἅρμα ἦγεν ἑξάπωλον , ἵππων λευκῶν μεγίστων τε καὶ ἀσπίλων , χρυσῷ πολλῷ καὶ φαλάροις ποικίλοις κεκοσμημένων , τάς τε ἡνίας κατεῖχεν :
οὐδέπω δὲ τοῦ ἅρματος ἄνθρωπος ἐπέβαινεν , αὐτῷ δὲ περιέκειντο ὡς ἡνιοχοῦντι δὴ τῷ θεῷ .
ὁ δ Ἀντωνῖνος ἔθεε πρὸ τοῦ ἅρματος ἀναποδίζων ἐς τ οὐπίσω , ἔς τε τὸν θεὸν ἀποβλέπων καὶ τοὺς χαλινοὺς ἀντέχων τῶν ἵππων :
πᾶσάν τε τὴν ὁδὸν ἤνυε τρέχων ἔμπαλιν ἑαυτοῦ ἀφορῶν τε ἐς τὸ πρόσθεν τοῦ θεοῦ .
πρός τε τὸ μὴ πταῖσαι αὐτὸν ἢ διολισθαίνειν , οὐχ ὁρῶντα ὅπου βαίνει , γῆ τε ἡ χρυσίζουσα παμπλείστη ὑπέστρωτο , οἵ τε προασπίζοντες ἑκατέρωθεν ἀντεῖχον , τῆς ἀσφαλείας τοῦ τοιούτου δρόμου προνοούμενοι .
ὁ δὲ δῆμος ἑκατέρωθεν παρέθει μετὰ παντοδαπῆς δᾳδουχίας , στεφάνους καὶ ἄνθη ἐπιρριπτοῦντες :
ἀγάλματά τε πάντων θεῶν , καὶ εἴ τι πολυτελὲς ἀνάθημα τίμιον , ὅσα τε τῆς βασιλείας σύμβολα ἢ πολυτελῆ κειμήλια , οἵ τε ἱππεῖς καὶ στρατὸς πᾶς προεπόμπευον τοῦ θεοῦ 0 1 .
μετὰ δὲ τὸ καταγαγεῖν αὐτὸν καὶ ἱδρῦσαι ἐν τῷ ναῷ τάς τε προειρημένας θυσίας καὶ πανηγύρεις ἐπετέλει , πύργους τε μεγίστους καὶ ὑψηλοτάτους κατασκευάσας , ἀνιών τε ἐπ αὐτοῖς , ἐρρίπτει τοῖς ὄχλοις , ἁρπάζειν πᾶσιν ἐπιτρέπων , ἐκπώματά τε χρυσᾶ καὶ ἀργυρᾶ ἐσθῆτάς τε καὶ ὀθόνας παντοδαπάς , ζῷά τε πάντα , ὅσα ἥμερα ὅσα ἀτίθασα , πλὴν χοίρων 0 :
τούτων γὰρ ἀπείχετο Φοινίκων νόμῳ .
ἐν δὴ ταῖς ἁρπαγαῖς πολλοὶ διεφθείροντο , ὑπό τε ἀλλήλων πατούμενοι καὶ τοῖς δόρασι τῶν στρατιωτῶν περιπίπτοντες , ὡς τὴν ἐκείνου ἑορτὴν πολλοῖς φέρειν συμφοράν .
αὐτὸς δὲ ἐβλέπετο πολλάκις ἡνιοχῶν ἢ ὀρχούμενος :
οὐ δὲ γὰρ λανθάνειν ἤθελεν ἁμαρτάνων .
προῄει τε ὑπογραφόμενος τοὺς ὀφθαλμοὺς καὶ τὰς παρειὰς ἐρυθραίνων , φύσει τε πρόσωπον ὡραῖον ὑβρίζων βαφαῖς ἀσχήμοσιν .
ὁρῶσα δὲ ταῦτα ἡ Μαῖσα , ὑποπτεύουσά τε τοὺς στρατιώτας ἀπαρέσκεσθαι τῷ τοιούτῳ τοῦ βασιλέως βίῳ , καὶ δεδοικυῖα μή τι ἐκείνου παθόντος πάλιν ἰδιωτεύῃ , πείθει αὐτόν , κοῦφον ἄλλως καὶ ἄφρονα νεανίαν , θέσθαι υἱὸν Καίσαρά τε ἀποδεῖξαι τὸν ἑαυτοῦ μὲν ἀνεψιὸν ἐκείνης δὲ ἔγγονον ἐκ τῆς ἑτέρας θυγατρὸς Μαμμαίας , εἰποῦσα αὐτῷ κεχαρισμένα , ὡς ἄρα χρὴ ἐκεῖνον μὲν τῇ ἱερωσύνῃ καὶ θρησκείᾳ σχολάζειν τοῦ θεοῦ , βακχείαις καὶ ὀργίοις τοῖς τε θείοις ἔργοις ἀνακείμενον , εἶναι δὲ ἕτερον τὸν τὰ ἀνθρώπεια διοικοῦντα , ἐκείνῳ δὲ παρέξοντα τῆς βασιλείας τὸ ἀνενόχλητόν τε καὶ ἀμέριμνον :
μὴ δεῖν τοίνυν ξένον ζητεῖν μη δ ἀλλότριον , ἀλλὰ τῷ ἀνεψιῷ ταῦτα ἐγχειρίσαι .
μετονομάζεται δὴ ὁ Ἀλεξιανός , καὶ Ἀλέξανδρος καλεῖται , παραχθέντος αὐτῷ τοῦ παππῴου ὀνόματος ἐς τὸ τοῦ Μακεδόνος ὡς πάνυ τε ἐνδόξου καὶ τιμηθέντος ὑπὸ τοῦ δοκοῦντος πατρὸς ἀμφοτέρων εἶναι :
τὴν γὰρ Ἀντωνίνου τοῦ Σἑ ? 0 ?
ήρου παιδὸς μοιχείαν ἀμφότεραι αἱ Μαίσης θυγατέρες αὐτή τε ἡ πρεσβῦτις ἐσεμνύνετο πρὸς τὸ τοὺς στρατιώτας στέργειν τοὺς παῖδας , υἱοὺς ἐκείνου δοκοῦντας εἶναι .
ἀποδείκνυται δὴ Καῖσαρ ὁ Ἀλέξανδρος , ὕπατός τε σὺν αὐτῷ Ἀντωνίνῳ 0 .
κατελθών τε ἐς τὴν σύγκλητον ταῦτα ἐκύρωσε , γελοιότατα ψηφισαμένων πάντων ἃ ἐκελεύοντο , πατέρα μὲν ἐκεῖνον δοκεῖν ἔτη γεγονότα περί που ἑκκαίδεκα , τὸν Ἀλέξανδρον δὲ υἱὸν τοῦ δωδεκάτου ἐπιβαίνοντα .
ὡς δὲ Καῖσαρ ὁ Ἀλέξανδρος ἀπεδείχθη , ὁ Ἀντωνῖνος αὐτὸν ἐβούλετο τὰ ἑαυτοῦ παιδεύειν ἐπιτηδεύματα , ὀρχεῖσθαί τε καὶ χορεύειν τῆς τε ἱερωσύνης κοινωνεῖν καὶ σχήμασι καὶ ἔργοις ὁμοίοις .
ἡ δὲ μήτηρ αὐτὸν ἡ Μαμμαία ἀπῆγε μὲν τῶν αἰσχρῶν καὶ ἀπρεπῶν βασιλεῦσιν ἔργων , διδασκάλους δὲ πάσης παιδείας λάθρᾳ μετεπέμπετο , τοῖς τε σώφροσιν αὐτὸν ἤσκει μαθήμασι , παλαίστραις τε καὶ ἀνδρῶν γυμνασίοις εἴθιζε , παιδείαν τε τὴν Ἑλλήνων καὶ Ῥωμαίων ἐπαίδευεν .
ἐφ οἷς Ἀντωνῖνος πάνυ ἤσχαλλε , καὶ μετεγίνωσκε θέμενος αὐτὸν υἱὸν καὶ κοινωνὸν τῆς ἀρχῆς .
τούς τε οὖν διδασκάλους αὐτοῦ πάντας ἀπεσόβει τῆς βασιλείου αὐλῆς , τινάς τε αὐτῶν τοὺς ἐνδοξοτάτους οὓς μὲν ἀπέκτεινεν οὓς δὲ ἐφυγάδευσεν , αἰτίας 0 :
γελοιοτάτας ἐπιφέρων , ὡς διαφθείροιεν αὐτῷ τὸν δοκοῦντα υἱόν , οὐκ ἐπιτρέποντες χορεύειν ἢ βακχεύεσθαι , σωφρονίζοντες δὲ καὶ τὰ ἀνδρῶν διδάσκοντες .
ἐς τοσοῦτον δὲ ἐξώκειλε παρανοίας ὡς πάντα τὰ ἀπὸ τῆς σκηνῆς καὶ τῶν δημοσίων θεάτρων μεταγαγεῖν ἐπὶ τὰς μεγίστας τῶν βασιλικῶν πράξεων , καὶ τοῖς μὲν στρατοπέδοις ἔπαρχον ἐπιστῆσαι ὀρχηστήν τινα γεγονότα καὶ δημοσίᾳ ἐν τῷ Ῥωμαίων θεάτρῳ ὀρχησάμενον , ὅτε ἦν νέος :
πάλιν δὲ ἕτερον ὁμοίως τῆς σκηνῆς βαστάσας , παιδείας τῶν νέων καὶ εὐκοσμίας τῆς τε ὑποστάσεως τῶν ἐς τὴν σύγκλητον βουλὴν ἢ τὸ ἱππικὸν τάγμα κατατασσομένων προέστησεν .
ἡνιόχοις τε καὶ κωμῳδοῖς καὶ μίμων ὑποκριταῖς τὰς μεγίστας τῶν βασιλείων πίστεων ἐνεχείρισε .
τοῖς δὲ δούλοις αὑτοῦ ἢ ἀπελευθέροις , ὡς ἔτυχεν ἕκαστος ἐπ αἰσχρῷ τινὶ εὐδοκιμήσας , τὰς ὑπατικὰς τῶν ἐθνῶν ἐξουσίας ἐνεχείρισε .
πάντων δὲ οὕτω τῶν πάλαι δοκούντων σεμνῶν ἐς ὕβριν καὶ παροινίαν ἐκβεβακχευμένων , οἵ τε ἄλλοι πάντες ἄνθρωποι καὶ μάλιστα οἱ στρατιῶται ἤχθοντο καὶ ἐδυσφόρουν :
ἐμυσάττοντο δὲ αὐτὸν ὁρῶντες τὸ μὲν πρόσωπον καλλωπιζόμενον περιεργότερον ἢ κατὰ γυναῖκα σώφρονα , περιδεραίοις δὲ χρυσίνοις ἐσθῆσί τε ἁπαλαῖς ἀνάνδρως κοσμούμενον , ὀρχούμενόν τε οὕτως ὡς ὑπὸ πάντων ὁρᾶσθαι 0 .
ἐπιρρεπεστέρας τοίνυν τὰς γνώμας πρὸς τὸν Ἀλέξανδρον εἶχον , καὶ ἐλπίδας κρείττους ἐν παιδὶ κοσμίως καὶ σωφρόνως ἀνατρεφομένῳ 0 .
ἐφρούρουν τε αὐτὸν παντοίως ὁρῶντες ἐπιβουλευόμενον ὑπὸ τοῦ Ἀντωνίνου .
ἥ τε μήτηρ Μαμμαία οὔ τε ποτὸν οὔ τε ἐδώδιμόν τι εἴα τὸν παῖδα προσφέρεσθαι τῶν ὑπ ἐκείνου πεμπομένων :
ὀψοποιοῖς τε καὶ οἰνοχόοις ὁ παῖς ἐχρῆτο οὐ τοῖς βασιλικοῖς καὶ ἐν κοινῇ ὑπηρεσίᾳ τυγχάνουσιν , ἀλλὰ τοῖς ὑπὸ τῆς μητρὸς ἐπιλεχθεῖσι πιστοτάτοις τε εἶναι δοκοῦσιν .
ἐδίδου δὲ καὶ χρήματα λανθάνουσα διανέμεσθαι τοῖς στρατιώταις κρύβδην , ὅπως αὐτῶν τὴν πρὸς τὸν Ἀλέξανδρον εὔνοιαν καὶ διὰ χρημάτων , ἐς ἃ μάλιστα ἀποβλέπουσιν , οἰκειώσηται .
ταῦτα δὴ ὁ Ἀντωνῖνος πυνθανόμενος παντὶ τρόπῳ ἐπεβούλευε τῷ Ἀλεξάνδρῳ καὶ τῇ μητρὶ αὐτοῦ :
ἀλλὰ τὰς ἐπιβουλὰς πάσας ἀπεῖργέ τε καὶ ἐκώλυεν ἡ κοινὴ μάμμη ἀμφοτέρων Μαῖσα , γυνὴ καὶ ἄλλως ἐντρεχὴς καὶ τῇ βασιλείῳ αὐλῇ πολλῶν ἐτῶν ἐνδιαιτηθεῖσα , ἅτε τῆς Σἑ ? ?
ήρου γυναικὸς Ἰουλίας ἀδελφὴ γενομένη καὶ τὰ πάντα σὺν αὐτῇ ἐν τοῖς βασιλείοις διατρίψασα 0 .
οὐδὲν οὖν αὐτὴν ἐλάνθανε τῶν ὑπὸ τοῦ Ἀντωνίνου βουλευομένων , φύσει τε χαύνου τὸν τρόπον ὄντος , καὶ ἀφειδῶς πάντα καὶ φανερῶς ἃ ἐβουλεύετο λέγοντος καὶ πράττοντος .
ὡς δὲ τὰ τῆς ἐπιβουλῆς αὐτῷ οὐ προεχώρει , παραλῦσαι τῆς τοῦ Καίσαρος τιμῆς ἠθέλησε τὸν παῖδα , καὶ οὔ τε ἐν ταῖς προσαγορεύσεσιν οὔ τε ἐν ταῖς προόδοις Ἀλέξανδρος ἐτιμᾶτο .
οἱ δὲ στρατιῶται ἐπεζήτουν τε αὐτόν , καὶ ἠγανάκτουν ὅτι δὴ τῆς ἀρχῆς παραλυθείη .
διεσκέδασε δὲ ὁ Ἀντωνῖνος καὶ φήμην ὡς τοῦ Ἀλεξάνδρου τεθνήξεσθαι μέλλοντος , ἐποιεῖτό τε ἀπόπειραν ὅπως οἴσουσιν οἱ στρατιῶται τὸ θρυλούμενον .
οἳ δ ἐπεὶ μή τε τὸν παῖδα ἔβλεπον ὑπό τε τῆς φήμης τὰς ψυχὰς ἐτρώθησαν , ἀγανακτήσαντες οὔ τε τὴν συνήθη φρουρὰν ἔπεμψαν τῷ Ἀντωνίνῳ , κατακλείσαντές τε αὑτοὺς ἐν τῷ στρατοπέδῳ τὸν Ἀλέξανδρον ἐν ἱερῷ ἠξίουν ἰδεῖν .
ὁ δ Ἀντωνῖνος ἐν δέει πολλῷ γενόμενος , παραλαβὼν τὸν Ἀλέξανδρον , συγκαθεσθεὶς αὐτῷ ἐν τῷ βασιλικῷ φορείῳ , ὅπερ διὰ χρυσοῦ πολλοῦ καὶ λίθων τιμίων πεποίκιλτο , κατῆλθεν ἐς τὸ στρατόπεδον σὺν τῷ Ἀλεξάνδρῳ .
ὡς δὲ ἀνοίξαντες τὰς πύλας ἐδέξαντο αὐτοὺς ἔς τε τὸν νεὼν τοῦ στρατοπέδου ἤγαγον , τὸν μὲν Ἀλέξανδρον ὑπερφυῶς ἠσπάζοντό τε καὶ εὐφήμουν , τῷ δὲ Ἀντωνίνῳ ἀμελέστερον προσεφέροντο .
ἐφ οἷς ἐκεῖνος ἀγανακτῶν , καὶ διανυκτερεύσας ἐν τῷ ἱερῷ τοῦ στρατοπέδου , πάνυ ἤσχαλλε καὶ τοῖς στρατιώταις ὠργίζετο :
ἐκέλευέ τε τοὺς παρασήμους καὶ ὑπερφυῶς τὸν Ἀλέξανδρον εὐφημήσαντας , τοὺς δὲ αἰτίους δῆθεν στάσεως καὶ θορύβου , συλλαμβάνεσθαι πρὸς τιμωρίαν .
οἱ δὲ στρατιῶται ἐπὶ τούτῳ ἀγανακτήσαντες , ἄλλως μὲν μισοῦντες τὸν Ἀντωνῖνον καὶ ἀποσκευάσασθαι θέλοντες ἀσχημονοῦντα βασιλέα , τότε δὲ καὶ τοῖς συλλαμβανομένοις ἐπαμύνειν δεῖν ἡγούμενοι , καιρὸν εὔκαιρον καὶ πρόφασιν δικαίαν νομίζοντες , τὸν μὲν Ἀντωνῖνον αὐτόν τε καὶ τὴν μητέρα Σοαιμίδα ʽπαρῆν γὰρ ὡς σεβαστή τε καὶ μήτηῤ ἀναιροῦσι , τούς τε περὶ αὐτὸν πάντας , ὅσοι ἔνδον κατελήφθησαν ὑπηρέται τε καὶ συνεργοὶ ἐδόκουν εἶναι τῶν ἁμαρτημάτων 0 .
τὰ δὲ σώματα τοῦ τε Ἀντωνίνου καὶ τῆς Σοαιμίδος παρέδοσαν σύρειν τε καὶ ἐνυβρίζειν τοῖς βουλομένοις :
ἅπερ ἐπὶ πολὺ διὰ πάσης τῆς πόλεως συρέντα τε καὶ λωβηθέντα ἐς τοὺς ὀχετοὺς ἀπερρίφθη τοὺς ἐς τὸν Θύμβριν ποταμὸν ῥέοντας .
ἀντωνῖνος μὲν οὖν ἐς ἕκτον ἔτος ἐλάσας τῆς βασιλείας καὶ χρησάμενος τῷ προειρημένῳ βίῳ , οὕτως ἅμα τῇ μητρὶ κατέστρεψεν :
οἱ δὲ στρατιῶται αὐτοκράτορα τὸν Ἀλέξανδρον ἀναγορεύσαντες ἐς τὰ βασίλεια ἀνήγαγον , κομιδῇ νέον καὶ πάνυ ὑπὸ τῇ μητρὶ καὶ τῇ μάμμῃ παιδαγωγούμενον .
ὁποίῳ μὲν δὴ τέλει ὁ νέος Ἀντωνῖνος ἐχρήσατο , ἐν τοῖς προειρημένοις δεδήλωται :
παραλαβόντος δὲ τὴν ἀρχὴν Ἀλεξάνδρου τὸ μὲν σχῆμα καὶ τὸ ὄνομα τῆς βασιλείας ἐκείνῳ περιέκειτο , ἡ μέντοι διοίκησις τῶν πραγμάτων καὶ ἡ τῆς ἀρχῆς οἰκονομία ὑπὸ ταῖς γυναιξὶ διῳκεῖτο , ἐπί τε τὸ σωφρονέστερον καὶ σεμνότερον πάντα μετάγειν ἐπειρῶντο .
καὶ πρῶτον μὲν τῆς συγκλήτου βουλῆς τοὺς δοκοῦντας καὶ ἡλικίᾳ σεμνοτάτους καὶ βίῳ σωφρονεστάτους ἑκκαίδεκα ἐπελέξαντο συνέδρους εἶναι καὶ συμβούλους τοῦ βασιλέως :
οὐδέ τι ἐλέγετο ἢ ἐπράττετο , εἰ μὴ κ ἀκεῖνοι αὐτὸ ἐπικρίναντες σύμψηφοι ἐγένοντο .
ἤρεσκέ τε τῷ δήμῳ καὶ τοῖς στρατοπέδοις , ἀλλὰ καὶ τῇ συγκλήτῳ βουλῇ , τὸ σχῆμα τῆς βασιλείας ἐκ τυραννίδος ἐφυβρίστου ἐς ἀριστοκρατίας τύπον μεταχθέν .
πρῶτον μὲν οὖν τὰ ἀγάλματα τῶν θεῶν , ἅπερ ἔτυχεν ἐκεῖνος κινήσας καὶ μεταγαγών , ἔπεμψαν ἐς τοὺς ἀρχαίους καὶ ἰδίους ναούς τε καὶ σηκούς :
τούς τε ὑπ ἐκείνου ἀλόγως , ἢ ἐφ οἷς εὐδοκιμήκεσαν ἁμαρτήμασιν , ἐς τιμὰς καὶ ἐξουσίας προαχθέντας τῶν δοθέντων ἀφείλοντο , ἑκάστους κελεύσαντες ἐς τὴν προτέραν αὑτῶν ἐπανιέναι τῆς ἀξίας αἵρεσιν .
τάς τε πράξεις ἁπάσας καὶ τὰς διοικήσεις , τὰς μὲν πολιτικὰς καὶ ἀγοραίους ἐνεχείρισαν τοῖς ἐπὶ λόγοις εὐδοκιμωτάτοις καὶ νόμων ἐμπείροις , τὰς δὲ στρατιωτικὰς τοῖς ἐξετασθεῖσί τε καὶ εὐδοκιμήσασιν ἐν εὐτάκτοις τε καὶ πολεμικαῖς πράξεσιν 0 .
ἐπὶ πολὺ δ οὕτω τῆς ἀρχῆς διοικουμένης , ἡ μὲν Μαῖσα πρεσβῦτις ἤδη οὖσα ἀνεπαύσατο τοῦ βίου , ἔτυχέ τε βασιλικῶν τιμῶν , καὶ ὡς νομίζουσι Ῥωμαῖοι , ἐξεθειάσθη :
ἡ δὲ Μαμμαία μόνη τῷ παιδὶ καταλειφθεῖσα ὁμοίως αὐτοῦ ἄρχειν τε καὶ κρατεῖν ἐπειρᾶτο .
ἤδη τε ὁρῶσα ἐν ἀρχῇ τὸν υἱὸν νεανίαν γενόμενον , καὶ δεδοικυῖα μὴ ἄρα ἡλικία ἀκμάζουσα ὑπηρετούσης ἀδείας τε καὶ ἐξουσίας ἔς τι τῶν γενικῶν ἁμαρτημάτων ἐξοκείλῃ , πανταχόθεν ἐφρούρει τὴν αὐλήν , οὐδέ τινα εἴα προσιέναι τῷ μειρακίῳ τῶν ἐπὶ φαύλῳ βίῳ διαβεβλημένων , μή πως τὸ ἦθος διαφθαρείη , προκαλεσαμένων αὐτοῦ τῶν κολάκων τὰς ὀρέξεις ἀκμαζούσας ἐς αἰσχρὰς ἐπιθυμίας .
δικάζειν οὖν αὐτὸν ἔπειθε συνεχέστατα καὶ ἐπὶ πλεῖστον τῆς ἡμέρας , ὡς ἂν ἀσχολούμενος περὶ τὰ κρείττονα καὶ τῇ βασιλείᾳ ἀναγκαῖα μὴ ἔχοι καιρὸν ἐς τὸ ἐπιτηδεύειν τι τῶν ἁμαρτημάτων .
ὑπῆρχε δέ τι καὶ φυσικὸν ἦθος πρᾶον καὶ ἥμερον τῷ Ἀλεξάνδρῳ ἔς τε τὸ φιλάνθρωπον πάνυ ἐπιρρεπές , ὡς ἐδήλωσε καὶ τῆς ἡλικίας προχωρούσης .
ἐς τεσσαρεσκαιδέκατον γοῦν ἐλάσας τῆς βασιλείας ἔτος ἀναιμωτὶ ἦρξεν , οὐδέ τις εἰπεῖν ἔχει ὑπ ἐκείνου φονευθέντα .
καίτοι τινῶν μεγίσταις αἰτίαις 0 :
ὑποπεσόντων , ὅμως ἐφείσατο ὡς μὴ φονεῦσαι , οὐ ῥᾳδίως τοῦτο ἄλλου βασιλέως τῶν καθ ἡμᾶς ποιήσαντος ἢ παραφυλάξαντος μετὰ τὴν Μάρκου ἀρχήν .
ὑπ Ἀλεξάνδρου δ οὐκ ἄν τις εἰπεῖν ἔχοι ἢ μνημονεῦσαι ἐν ἔτεσι τοσούτοις ἀκρίτως φονευθέντα .
ᾐτιᾶτο δὲ καὶ τὴν μητέρα καὶ πάνυ ἤσχαλλεν ὁρῶν αὐτὴν οὖσαν φιλοχρήματον καὶ περὶ τοῦτο ὑπερφυῶς ἐσπουδακυῖαν .
προσποιουμένη γὰρ ἀθροίζειν αὐτὰ ἵνα ἔχοι τοῖς στρατιώταις ἀφθόνως καὶ ῥᾳδίως ὁ Ἀλέξανδρος χαρίζεσθαι , ἰδίᾳ ἐθησαύριζε :
καὶ διέβαλλεν ἔσθ ὅπῃ τοῦτο τὴν ἀρχήν , αὐτοῦ ἄκοντός τε καὶ ἀσχάλλοντος οὐσίας τινῶν καὶ κληρονομίας ἐξ ἐπηρείας ὑφαρπασάσης ἐκείνης .
ἠγάγετο δ αὐτῷ καὶ γυναῖκα τῶν εὐπατριδῶν , ἣν συνοικοῦσαν καὶ ἀγαπωμένην μετὰ ταῦτα τῶν βασιλείων ἐδίωξεν :
ἐνυβρίζουσά τε καὶ βασίλισσα εἶναι θέλουσα μόνη , φθονοῦσά τε τῆς προσηγορίας ἐκείνῃ , ἐς τοσοῦτον προεχώρησεν ὕβρεως ὡς τὸν πατέρα τῆς κόρης , καίτοι ὑπ Ἀλεξάνδρου γαμβροῦ ὄντος πάνυ τιμώμενον , μὴ φέροντα τὴν Μαμμαίαν ἐνυβρίζουσαν αὑτῷ τε καὶ τῇ θυγατρὶ αὑτοῦ , φυγεῖν ἐς τὸ στρατόπεδον , τῷ μὲν Ἀλεξάνδρῳ χάριν εἰδότα ἐφ οἷς ἐτιμᾶτο , τὴν δὲ Μαμμαίαν αἰτιώμενον ἐφ οἷς ὑβρίζετο .
ἐκείνη δὲ ἀγανακτήσασα αὐτόν τε ἀναιρεθῆναι ἐκέλευσε , καὶ τὴν κόρην ἐκβληθεῖσαν τῶν βασιλείων ἐς Λιβύην ἐφυγάδευσε .
ταῦτα δὲ ἐπράττετο ἄκοντός τε καὶ ἀναγκαζομένου τοῦ Ἀλεξάνδρου :
ἦρχε γὰρ αὐτοῦ καὶ ὑπερβαλλόντως ἡ μήτηρ , καὶ πᾶν τὸ κελευόμενον ἐκεῖνος ἐποίει .
τοῦτο δ ἄν τις μόνον ἔσχεν ἐγκαλέσαι αὐτῷ , ὅτι δὴ ὑπὸ περιττῆς πραότητος καὶ αἰδοῦς πλείονος ἢ ἐχρῆν τῇ μητρί , ἐν οἷς ἀπηρέσκετο , ὅμως ἐπείθετο .
ἐτῶν μὲν οὖν τρισκαίδεκα οὕτως , ὅσον ἐπ αὐτῷ , τὴν βασιλείαν ἀμέμπτως διῴκησε 0 :
τῷ δὲ τεσσαρεσκαιδεκάτῳ ἔτει αἰφνιδίως ἐκομίσθη γράμματα τῶν κατὰ Συρίαν τε καὶ Μεσοποταμίαν ἡγεμόνων , δηλοῦντα ὅτι Ἀρταξέρξης ὁ Περσῶν βασιλεὺς μετὰ τὸ Παρθυαίους καθελεῖν καὶ τῆς κατὰ τὴν ἀνατολὴν ἀρχῆς παραλῦσαι , Ἀρτάβανόν τε τὸν πρότερον καλούμενον μέγαν βασιλέα καὶ δυσὶ διαδήμασι χρώμενον ἀποκτεῖναι , πάντα τε τὰ περίοικα βάρβαρα χειρώσασθαι καὶ ἐς φόρου συντέλειαν ὑπαγαγέσθαι , οὐχ ἡσυχάζει οὐ δ ἐντὸς Τίγριδος ποταμοῦ μένει , ἀλλὰ τὰς ὄχθας ὑπερβαίνων καὶ τοὺς τῆς Ῥωμαίων ἀρχῆς ὅρους Μεσοποταμίαν τε κατατρέχει καὶ Σύροις ἀπειλεῖ , πᾶσάν τε τὴν ἀντικειμένην ἤπειρον Εὐρώπῃ καὶ διαιρουμένην Αἰγαίῳ τε καὶ τῷ πορθμῷ τῆς Προποντίδος , Ἀσίαν τε πᾶσαν καλουμένην προγονικὸν κτῆμα ἡγούμενος τῇ Περσῶν ἀρχῇ ἀνακτήσασθαι βούλεται , φάσκων ἀπὸ Κύρου τοῦ πρώτου τὴν ἀρχὴν ἐκ Μήδων ἐς Πέρσας μεταστήσαντος μέχρι Δαρείου τοῦ τελευταίου Περσῶν βασιλέως , οὗ τὴν ἀρχὴν Ἀλέξανδρος ὁ Μακεδὼν καθεῖλε , πάντα μέχρις Ἰωνίας καὶ Καρίας ὑπὸ σατράπαις Περσικοῖς διῳκῆσθαι :
προσήκειν οὖν αὐτῷ Πέρσαις ἀνανεώσασθαι πᾶσαν ὁλόκληρον , ἣν πρότερον ἔσχον , ἀρχήν .
τοιαῦτα τοίνυν δηλωσάντων καὶ ἐπιστειλάντων τῶν ὑπὸ ταῖς ἀνατολαῖς ἡγεμόνων , πρὸς τὴν αἰφνίδιον καὶ παῤ ἐλπίδα κομισθεῖσαν ἀγγελίαν οὐ μετρίως ὁ Ἀλέξανδρος ἐταράχθη , καὶ μάλιστα εἰρήνῃ ἐκ παίδων ἐντραφεὶς καὶ τῇ κατὰ τὴν πόλιν ἀεὶ σχολάσας τρυφῇ .
τὰ μὲν οὖν πρῶτα ἔδοξεν αὐτῷ κοινωσαμένῳ τοῖς φίλοις πρεσβείαν πέμψαι καὶ διὰ γραμμάτων κωλῦσαι τὴν ὁρμὴν καὶ ἐλπίδα τοῦ βαρβάρου .
ἔλεγε δὲ τὰ γράμματα δεῖν μένειν τε αὐτὸν ἐν τοῖς τῶν ἰδίων ὅροις καὶ μὴ καινοτομεῖν μη δὲ ματαίαις αἰωρούμενον ἐλπίσι μέγαν ἐγείρειν πόλεμον , ἀγαπητῶν τε ἔχειν ἕκαστον τὰ αὑτοῦ :
μη δὲ γὰρ ὁμοίαν ἔσεσθαι μάχην αὐτῷ πρὸς Ῥωμαίους οἵαν σχεῖν πρὸς τοὺς γειτνιῶντας καὶ ὁμοφύλους βαρβάρους 0 .
ὑπεμίμνησκε δὲ τὰ γράμματα τῶν τε τοῦ Σεβαστοῦ καὶ τῶν Τραϊανοῦ Λουκίου τε καὶ Σἑ ? ?
ήρου κατ αὐτῶν τροπαίων .
τοιαῦτα μὲν δή τινα ὁ Ἀλέξανδρος ἐπιστείλας ᾤετο πείσειν ἢ φοβήσειν ἐς τὸ ἡσυχάζειν τὸν βάρβαρον :
ὃ δ οὐδέν τι φροντίζων τῶν ἐπεσταλμένων , ὅπλοις ἀλλ οὐ λόγοις οἰόμενος δεῖν τὰ πράγματα διοικεῖσθαι , ἐνέκειτο ἄγων καὶ φέρων τὰ Ῥωμαίων ἅπαντα , κατατρέχων τε καὶ καθιππεύων Μεσοποταμίαν λείας τε ἀπήλαυνε , καὶ τὰ ἐπικείμενα στρατόπεδα ταῖς ὄχθαις τῶν ποταμῶν προασπίζοντά τε τῆς Ῥωμαίων ἀρχῆς ἐπολιόρκει .
φύσει δ ὢν ἀλαζών , καὶ ταῖς παῤ ἐλπίδας εὐπραγίαις ἐπαιρόμενος , πάντα ῥᾳδίως χειρώσασθαι προσεδόκα .
ἦν δὲ αὐτὸν τὰ ἀναπείθοντα οὐ μικρὰ ἐς ἐπιθυμίαν ἀρχῆς μείζονος .
πρῶτος γὰρ Περσῶν ἐτόλμησε τῇ Παρθυαίων ἀρχῇ ἐπιθέσθαι Πέρσαις τε τὴν βασιλείαν ἀνανεώσασθαι .
μετὰ γὰρ Δαρεῖον τὸν ὑπ Ἀλεξάνδρου τοῦ Μακεδόνος τῆς ἀρχῆς παραλυθέντα , παμπλείστοις ἐν ἔτεσι Μακεδόνες μὲν καὶ οἱ Ἀλεξάνδρου διάδοχοι τῶν ὑπὸ ταῖς ἀνατολαῖς ἐθνῶν καὶ κατ Ἀσίαν ἅπασαν , νειμάμενοι κατὰ χώρας , ἐβασίλευσαν .
ἐκείνων δὲ πρὸς ἀλλήλους διαφερομένων , πολέμοις τε συνεχέσι τῆς Μακεδόνων δυνάμεως ἐξασθενούσης , πρῶτος Ἀρσάκης λέγεται , τὸ γένος Παρθυαῖος , ἀναπεῖσαι τοὺς ἐπέκεινα βαρβάρους ἀποστῆναι Μακεδόνων :
περιθέμενός τε τὸ διάδημα ἑκόντων Παρθυαίων καὶ τῶν προσχώρων βαρβάρων αὐτός τε ἐβασίλευσε , καὶ τοῖς ἐξ ἐκείνου τοῦ γένους ἐπὶ πλεῖστον παρέμενεν ἡ ἀρχή , μέχρις Ἀρταβάνου τοῦ καθ ἡμᾶς γενομένου , ὃν Ἀρταξέρξης ἀποκτείνας Πέρσαις τὴν ἀρχὴν ἀνεκτήσατο , τά τε γειτνιῶντα ἔθνη βάρβαρα χειρωσάμενος ῥᾳδίως ἤδη καὶ τῇ Ῥωμαίων ἀρχῇ ἐπεβούλευσεν .
ὡς δὲ τῷ Ἀλεξάνδρῳ ἐδηλώθη διατρίβοντι ἐν τῇ Ῥώμῃ τὰ κατὰ τὰς ἀνατολὰς ὑπὸ τοῦ βαρβάρου τολμώμενα , οὐκ ἀνασχετὰ ἡγούμενος , καλούντων δὲ αὐτὸν καὶ τῶν ἐκεῖσε ἡγεμόνων , ἀσχάλλων μὲν καὶ παρὰ γνώμην , ὅμως δ ἔσχε περὶ ἔξοδον .
ἔκ τε οὖν αὐτῆς Ἰταλίας καὶ τῶν ὑπὸ Ῥωμαίοις πάντων ἐθνῶν λογάδες ἐς τὴν στρατιὰν ἠθροίζοντο , ὅσοι σώματος εὐεξίᾳ καὶ ἡλικίας ἀκμῇ ἐς μάχην ἐπιτήδειοι ἐνομίζοντο .
κίνησίς τε μεγίστη πᾶσι τοῖς ὑπὸ Ῥωμαίοις ἐγένετο , δυνάμεως ἰσορρόπου ἀθροιζομένης πρὸς τὸ ἀγγελλόμενον τῶν ἐπιτρεχόντων βαρβάρων πλῆθος .
ὁ δ Ἀλέξανδρος ἀθροίσας τοὺς ἐν Ῥώμῃ στρατιώτας , ἐξελθεῖν τε πάντας κελεύσας ἐς τὸ σύνηθες πεδίον , ἐπὶ βήματος ἀνελθὼν ἔλεξε τοιάδε .
ἐβουλόμην μέν , ὦ ἄνδρες συστρατιῶται , τοὺς συνήθεις πρὸς ὑμᾶς ποιεῖσθαι λόγους , δἰ ὧν αὐτός τε ἐκοσμούμην δημηγορῶν ὑμᾶς τε ἀκούοντας εὔφραινον :
εἰρήνης γὰρ πολυετοῦς ἀπολαύσαντες εἴ τι καινὸν νῦν ἀκούοιτε , ἴσως ἂν ὡς παῤ ἐλπίδα λεχθέντι ἐκπλαγείητε .
χρὴ δ ἄνδρας γενναίους τε καὶ σώφρονας εὔχεσθαι μὲν ὑπάρχειν τὰ βέλτιστα , φέρειν δὲ τὰ προσπίπτοντα :
τῶν μὲν γὰρ δἰ ἡδονῆς πραττομένων ἡ ἀπόλαυσις γλυκεῖα , τῶν δ ἐξ ἀνάγκης κατορθουμένων ἔνδοξος ἡ ἀνδρεία 0 1 .
καὶ τὸ μὲν ἄρχειν ἀδίκων ἔργων οὐκ εὐγνώμονα ἔχει τὴν πρόκλησιν , τὸ δὲ τοὺς ἐνοχλοῦντας ἀποσείεσθαι ἔκ τε τῆς ἀγαθῆς συνειδήσεως ἔχει τὸ θαρραλέον , καὶ ἐκ τοῦ μὴ ἀδικεῖν ἀλλ ἀμύνεσθαι ὑπάρχει τὸ εὔελπι .
ἀρταξέρξης ἀνὴρ Πέρσης , τὸν ἑαυτοῦ δεσπότην Ἀρτάβανον ἀποκτείνας τήν τε ἀρχὴν ἐς Πέρσας μεταστήσας , ἀλλὰ καὶ τῶν ἡμετέρων ὅπλων καταθαρρήσας καὶ τῆς Ῥωμαίων δόξης καταφρονήσας , πειρᾶται κατατρέχειν καὶ λυμαίνεσθαι τὰ τῆς ἡμετέρας ἀρχῆς κτήματα .
τοῦτον ἐπειράθην τὸ μὲν πρῶτον γράμμασι καὶ πειθοῖ παῦσαι τῆς ἀπλήστου μανίας καὶ τῆς ἀλλοτρίων ἐπιθυμίας :
ὃ δὲ βαρβάρῳ φερόμενος ἀλαζονείᾳ οὔ τε μένειν οἴκοι βούλεται , προκαλεῖταί τε ἡμᾶς ἐς μάχην .
μὴ δὴ μέλλωμεν μη δὲ ὀκνῶμεν , ἀλλ οἱ μὲν πρεσβύτεροι ὑμῶν ὑπομνήσατε ἑαυτοὺς τροπαίων ἃ μετὰ Σἑ ? 0 ?
ήρου καὶ Ἀντωνίνου τοῦ πατρὸς ἠγείρατε πολλάκις κατὰ βαρβάρων , οἱ δ ἐν ἀκμῇ ὄντες δόξης καὶ κλέους ἐπιθυμήσαντες δείξατε ὅτι ἄρα καὶ εἰρήνην ἄγειν πράως καὶ μετ αἰδοῦς ἐπίστασθε καὶ τὰ πολεμικὰ τῆς χρείας ἀπαιτούσης γενναίως κατορθοῦτε .
τὸ δὲ βάρβαρον πρὸς μὲν τὰ ὑπείκοντα καὶ ὀκνοῦντα θρασύνεται , τῷ δ ἀντιπίπτοντι οὐκέθ ὁμοίως ἀντέχει , ἐπεὶ μὴ ἐκ συστάσεως αὐτοῖς ἡ μάχη κατὰ τῶν ἀντιπάλων ὑπισχνεῖται τὸ εὔελπι , ἀλλ ἐξ ἐπιδρομῆς ἢ φυγῆς κερδαίνειν νομίζουσιν ὅπερ ἂν σχῶσι δἰ ἁρπαγῆς .
ἡμῖν δὲ καὶ τὸ εὔτακτον ἅμα τῷ κοσμίῳ ὑπάρχει , καὶ νικᾶν αὐτοὺς ἀεὶ δεδιδάγμεθα .
τοιαῦτά τινα εἰπόντα τὸν Ἀλέξανδρον πᾶς ὁ στρατὸς ἀνευφήμησε , προθυμίαν τε πᾶσαν ἐς τὸ πολεμεῖν ὑπισχνεῖτο .
ὃ δ ἐπιδοὺς αὐτοῖς χρήματα μεγαλοφρόνως , εὐτρεπίζεσθαι τὰ πρὸς τὴν ἔξοδον ἐκέλευσε .
κατελθών τε ἐς τὴν σύγκλητον βουλήν , καὶ τοῖς προειρημένοις ὅμοια διαλεχθείς , ἐπήγγειλε τὴν ἔξοδον .
καταλαβούσης δὲ τῆς ὡρισμένης ἡμέρας θύσας τε τὰς ἐπὶ ταῖς ἐξόδοις νενομισμένας ἱερουργίας , παραπεμφθείς τε ὑπὸ τῆς συγκλήτου καὶ παντὸς τοῦ δήμου , τῆς Ῥώμης ἀπῆρεν , ἐπιστρεφόμενος ἀεὶ πρὸς τὴν πόλιν καὶ δακρύων .
ἀλλ οὐ δὲ τῶν δημοτῶν ἦν τις ὃς ἀδακρυτὶ παρέπεμπεν αὐτόν :
πόθον γὰρ ἑαυτοῦ τῷ πλήθει ἐμπεποιήκει ἀνατραφείς τε ὑπ αὐτοῖς καὶ μετρίως ἄρξας τοσούτων ἐτῶν .
μετὰ πολλῆς δὲ σπουδῆς ποιησάμενος τὴν πορείαν , τά τε Ἰλλυρικὰ ἔθνη καὶ στρατόπεδα ἐπελθών , πλείστην τε δύναμιν κ ἀκεῖθεν ἀθροίσας , ἐς τὴν Ἀντιόχειαν ἀφίκετο .
ἐκεῖ δὲ γενόμενος τὰ πρὸς τὸν πόλεμον ἐξήρτυε , γυμνάζων τε τοὺς στρατιώτας καὶ τὰ πολεμικὰ ἀσκῶν .
ἔδοξε δὲ αὐτῷ πρεσβείαν πάλιν πέμψαι πρὸς τὸν Πέρσην καὶ περὶ εἰρήνης καὶ φιλίας διαλέγεσθαι :
ἤλπιζε γὰρ αὐτὸν πείσειν ἢ φοβήσειν αὐτὸς παρών .
ὁ δὲ βάρβαρος τοὺς μὲν πρέσβεις τῶν Ῥωμαίων ἀπέπεμψεν ἀπράκτους , αὐτὸς δὲ ἐπιλεξάμενος τετρακοσίους Περσῶν τοὺς μεγίστους , ἐσθῆσί τε πολυτελέσι καὶ χρυσῷ κεκοσμημένους ἵππων τε καὶ τόξων παρασκευῇ , πρέσβεις ἔπεμψε δὴ πρὸς τὸν Ἀλέξανδρον , καταπλήξειν οἰηθεὶς τοὺς Ῥωμαίους τῇ τε ὄψει καὶ τῷ σχήματι τῶν Περσῶν .
ἔλεγε δ ἡ πρεσβεία ὅτι δὴ κελεύει μέγας βασιλεὺς Ἀρταξέρξης ἀφίστασθαι Ῥωμαίους τε καὶ τὸν ἄρχοντα αὐτῶν Συρίας τε ἁπάσης Ἀσίας τε τῆς Εὐρώπῃ ἀντικειμένης , ἐᾶσαι δὲ ἄρχειν Πέρσας μέχρις Ἰωνίας τε καὶ Καρίας καὶ ὅσα Αἰγαίῳ καὶ Πόντῳ ἔθνη διαιρεῖται :
εἶναι γὰρ αὐτὰ Περσῶν προγονικὰ κτήματα .
τοιαῦτά τινα τῶν τετρακοσίων πρέσβεων ἀπαγγειλάντων , κελεύει ὁ Ἀλέξανδρος τοὺς τετρακοσίους συλληφθῆναι , καὶ παρελόμενος πάσης τῆς περικειμένης σκευῆς ἐς Φρυγίαν ἐξέπεμψε , δοὺς κώμας τε οἰκεῖν καὶ χώραν γεωργεῖν , τοσαύτην αὐτοῖς ἐπιθεὶς τιμωρίαν ὡς οἴκαδε μὴ ἐπανελθεῖν :
ἀποκτεῖναι γὰρ ἀνόσιον καὶ οὐ πάνυ ἀνδρεῖον ἡγήσατο μή τε μαχομένους καὶ τὰ κελευσθέντα ὑπὸ τοῦ ἑαυτῶν δεσπότου ἀγγείλαντας .
τούτων δὴ οὕτω πραττομένων , παρασκευαζομένου τε τοῦ Ἀλεξάνδρου καὶ διαβῆναι τοὺς ποταμοὺς ἔς τε τὴν βάρβαρον γῆν τὸν στρατὸν διαγαγεῖν , ἐγένοντό τινες καὶ ἀποστάσεις στρατιωτῶν , ἀπό τε Αἰγύπτου ἐληλυθότων , ἀλλὰ μὴν καὶ τῶν κατὰ Συρίαν , καινοτομῆσαί τινα ἐπιχειρησάντων περὶ τὴν βασιλείαν :
οἳ ταχέως φωραθέντες ἐκολάσθησαν .
ἀλλὰ καί τινα τῶν στρατοπέδων μετέστησεν ὁ Ἀλέξανδρος ἐς ἕτερα χωρία , ἐπιτηδειότερα δοκοῦντα εἶναι πρὸς τὸ κωλύειν τὰς τῶν βαρβάρων ἐπιδρομάς .